Noen ganger starter det uskyldig, en liten krangel som vokser og blir ufin, uten at det egentlig var meningen.

Andre ganger samler mange seg mot én, sender sårende meldinger og stenger ute fra chatter og fora.

Ifølge en undersøkelse Medietilsynet ga ut i vår, har 36 prosent av unge mellom 15 og 16 år blitt mobbet på nett.

Samtidig forteller en betydelig andel at de selv har vært slemme i sosiale medier.

Medietilsynets tall for digital mobbing Ekspandér faktaboks Dette er Medietilsynets tall på barn og unge som har opplevd at noen har vært slemme mot dem eller blitt mobbet på internett, spill eller mobil: Totalt 15 prosent av unge i 9-16 års alderen opplever dette, enten ukentlig, månedlig, årlig, eller sjeldnere enn én gang i året.

Syv prosent sier at de opplever dette hver uke eller måned.

Ytterligere syv prosent har vært utsatt for dette én eller noen ganger i året. Én av ti sier det skjer sjeldnere enn én gang i året.

I alderen 9-11 år er det flere gutter (21 prosent) enn jenter (15 prosent) som opplever dette.

36 prosent av gutter og jenter mellom 15-16 år blir utsatt for dette.

37 prosent har aldri vært utsatt for dette.

10 prosent av barna i alderen 9-16 år svarer at de har vært slemme med eller mobbet noen på internett, spill eller mobil. Andelen øker fra 13 års alderen, særlig blant guttene.

Det er en høyere andel av gutter (23 prosent) enn jenter (12 prosent) som rapporterer at de selv har vært slemme med noen eller mobbet noen.

Dessuten har 16 prosent av barn mellom 9-16 år mottatt trusler, hvorav fem prosent av disse utsettes for dette ukentlig eller månedlig.

Hvilke kjipe ting gjør ungdommer mot hverandre på nett? Hvorfor? Og hvordan føles det i ettertid?

Vi lot fire tenåringer svare:

Anders (15)

Anders (15) Du trenger javascript for å se video.

Yasmina (17)

Yasmina (17) Du trenger javascript for å se video.

Edda (16)

Edda (16) Du trenger javascript for å se video.

Håvard (15)

Håvard (15) Du trenger javascript for å se video.

Torsdag 29. september har P3s en temadag om netthets: Hata på nett

10 NETTVERKSREGLER FOR BARN OG UNGDOM Ekspandér faktaboks Beskytt navnet ditt og personlige opplysninger om deg selv. Vær forsiktig med hvilke opplysninger du gir om deg selv til fremmede på nettet. Du kan aldri vite hvem de er.

Skriv aldri noe som kan oppleves som krenkende av andre på nett. Les på nytt og tenk før du sender eller publiserer. Husk at du alltid er i et offentlig rom når du er på nett.

Videresend aldri meldinger eller publikasjoner med krenkende innhold.

Svar aldri på meldinger du føler deg krenket av.

Behold meldinger du føler deg krenket av. De er nyttige bevis. Ta en skjermdump dersom det er et bilde eller en nettside.

Legg aldri ut bilder av andre uten tillatelse.

Legg aldri ut bilder av deg selv som ikke kan henge på veggen i stua.

Blokkér alltid en avsender som krenker deg. Ha en lav terskel.

Rapportér krenkende atferd på nettet. Snakk med foreldre, lærere eller andre voksne. Er det svært grovt må du varsle kripos: tips.kripos.no

Få hjelp til å slette krenkende opplysninger om deg: slettmeg.no Kilde: Manifest mot mobbing